

**Түркістан облысы Түркістан қаласы әкімдігінің 2019 жылғы 8 мамырдағы № 532 "Сайлау өткізу кезеңінде кандидаттардың үгіттік баспа материалдарын орналастыратын орындарды және сайлаушылармен кездесу өткізу үшін үй-жайларды белгілеу туралы" қаулысына өзгерістер енгізу туралы**

Түркістан облысы Түркiстан қаласы әкiмдiгiнiң 2023 жылғы 14 ақпандағы № 41 қаулысы. Түркістан облысының Әдiлет департаментiнде 2023 жылғы 16 ақпанда № 6241-13 болып тiркелдi

      Түркістан қаласының әкімдігі ҚАУЛЫ ЕТЕДІ:

      1. Түркістан облысы Түркістан қаласы әкімдігінің 2019 жылғы 8 мамырдағы № 532 "Сайлау өткізу кезеңінде кандидаттардың үгіттік баспа материалдарын орналастыратын орындарды және сайлаушылармен кездесу өткізу үшін үй-жайларды белгілеу туралы" (Нормативтік құқықтық актілерді мемлекеттік тіркеу тізілімінде № 5043 болып тіркелген) қаулысына келесі өзгерістер енгізілсін:

      көрсетілген қаулының тақырыбы жаңа редакцияда жазылсын:

      "Түркістан қаласының аумағында барлық кандидаттар үшін үгіттік баспа материалдарын орналастыру үшін орындар белгілеу туралы";

      көрсетілген қаулының кіріспесі жаңа редакцияда жазылсын:

      "Қазақстан Республикасының "Қазақстан Республикасындағы сайлау туралы" Конституциялық заңының 28-бабының 6-тармағына сәйкес, Түркістан қаласының әкімдігі ҚАУЛЫ ЕТЕДІ:";

      көрсетілген қаулының 1-тармағы жаңа редакцияда жазылсын:

      "1. Түркістан қаласының аумағында барлық кандидаттар үшін үгіттік баспа материалдарын орналастыру үшін орындар осы қаулының қосымшасына сәйкес белгіленсін";

      көрсетілген қаулының 2-тармағы және 2-қосымшасы алып тасталсын;

      көрсетілген қаулының 1-қосымшасы осы қаулының қосымшасына сәйкес жаңа редакцияда жазылсын.

      2. Осы қаулы оның алғашқы ресми жарияланған күнінен кейін қолданысқа енгізіледі.

|  |  |
| --- | --- |
| *Қала әкімі* | *Н. Турашбеков* |

      "КЕЛІСІЛДІ"

      Түркістан қалалық аумақтық

      сайлау комиссиясы

|  |  |
| --- | --- |
|  | Түркістан қаласының әкімдігі 2023 жылғы 14 ақпандағы № 41 қаулысына қосымша |
|  | Түркістан қаласы әкімдігінің 2019 жылғы 08 мамырдағы № 532 қаулысына 1 қосымша |

**Түркістан қаласының аумағында барлық кандидаттар үшін үгіттік баспа материалдарын орналастыру орындары**

|  |  |
| --- | --- |
| № | Үгіттік баспа материалдарын орналастыру орындары |
| 1 | Қазыбек би көшесі, "Қазақстан Республикасы қорғаныс министрлігі" Түркістан қалалық қорғаныс істері жөніндегі басқармасы ғимаратының оң жағында |
| 2 | Мұхаметжан Тыныштықұлов көшесі, Яссы базарына қарама-қарсы |
| 3 | Түркістан айналма тас жолы, Түркістан облысы қоғамдық денсаулық басқармасының "Түркістан қалалық емханасы" ғимаратына қарама-қарсы |
| 4 | Бекзат Саттарханов даңғылы, "Шайхислам" жастар орталығының оң жағында |
| 5 | Бекзат Саттарханов даңғылы, "Дастархан" сауда үйінің сол жағында |
| 6 | Қазыбек би көшесі, "Астана" мейрамханасының оң жағында |
| 7 | Тәуке хан даңғылы № 245 үй, Түркістан облыстық мамандандырылған соттары ғимаратының оң жағында |
| 8 | Тәуке хан даңғылы, "Мерей" автобекетінің сол жағында |
| 9 | Ораз Жандосов көшесі, "МИГ" жанар-жағар май бекетінің сол жағында |
| 10 | Әуежай тас жолының бойында оң және сол жағында |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК